open-index/open-wikipedia-markdown huggingface dataset:
Άλφα Οκτάντος

Ο **α (άλφα) Οκτάντος** (*Alpha Octantis*, συντομογραφικά *α&nbsp;Oct*) είναι αστέρας στον νότιο αστερισμό Οκτάντα. Παρά το ότι φέρει τον τίτλο του «άλφα», είναι μόλις ο εβδομος σε φωτεινότητα (όπως φαίνεται από τη Γη) αστέρας στον Οκτάντα (ο φωτεινότερος είναι ο νι Οκτάντος). Ο άλφα, έχοντας φαινόμενο μέγεθος 5,13 έως 5,15 (είναι ελαφρώς μεταβλητός αστέρας) είναι δύσκολα ορατός με γυμνό μάτι. Εξάλλου, εξαιτίας της νότιας θέσεώς του δεν φαίνεται ποτέ από την Ελλάδα και όλο σχεδόν το Βόρειο Ημισφαίριο της Γης.

Ο α Οκτάντος είναι φασματοσκοπικώς διπλός αστέρας, αποτελούμενος στην πραγματικότητα από δύο λευκούς-κιτρινόλευκους γίγαντες αστέρες, που περιφέρονται γύρω από το κοινό τους κέντρο μάζας μία φορά κάθε 9 ημέρες 1 ώρα και 45 λεπτά, με εκκεντρότητα τροχιάς 0,39. Το ζεύγος ταξινομείται και ως μεταβλητός δι' εκλείψεων αστέρας του τύπου β Λύρας, αν και η φωτεινότητά του μεταβάλλεται ελάχιστα, επειδή η κλίση της τροχιάς του ως προς την οπτική γωνία του Ηλιακού Συστήματος είναι μεγάλη. Οι δύο αστέρες είναι παρόμοιας μάζας, καθώς έχουν τροχιακές ταχύτητες περίπου ίσες, 47 χιλιόμετρα ανά δευτερόλεπτο.

Οι επιφανειακές θερμοκρασίες των αστέρων του συστήματος είναι περίπου 6.270 K, με δείκτη χρώματος (B−V) = +0,49. Το συνολικό απόλυτο μέγεθος του συστήματος είναι περίπου +1,93, που αντιστοιχεί σε πραγματική λαμπρότητα 14 φορές μεγαλύτερη από αυτή του Ήλιου.

Το σύστημα του α Οκτάντος αποτελεί ισχυρή πηγή ακτίνων Χ, με ακτινοβολούμενη ισχύ 227,8 τρισεκατομμύρια γιγαβάτ.. Η ηλικία του εκτιμάται σε 1,5 δισεκατομμύριο έτη. Το σύστημα απομακρύνεται από τη Γη και το Ηλιακό Σύστημα με μέση ταχύτητα 45 χιλιόμετρα ανά δευτερόλεπτο (162.000 χιλιόμετρα την ώρα).

## Παραπομπές

## Εξωτερικοί σύνδεσμοι
* Ο α Οκτάντος από τον Jim Kaler

Κατηγορία:Γίγαντες αστέρες τύπου F
Κατηγορία:Φασματοσκοπικώς διπλοί αστέρες
Κατηγορία:Μεταβλητοί δι' εκλείψεων αστέρες
Κατηγορία:Οκτάς (αστερισμός)
Demanding the Impossible: A History of Anarchism

Το ***Demanding the Impossible: A History of Anarchism***, είναι βιβλίο ιστορίας απο τον Πήτερ Μάρσαλ στο οποίο εξετάζει την ιστορία του Αναρχισμού.

Το βιβλίο του έχει τυπωθεί σε 40 εκδόσεις από το 1991 έως το 2012 στα αγγλικά και Ισπανικά και υπάρχει σε 1,780 βιβλιοθήκες μέλη του WorldCat. Αρχικός εκδότης ήταν ο HarperCollins.

## Πηγές
* 
* 
* 
* 
* 
* 
* 
* 
* 
* 
* 
* 
* 
* 
* 
* 

Κατηγορία:Αναρχικά βιβλία
Λιμνοχώρι Φλώρινας

:** Για οικισμούς με το ίδιο όνομα στην Ελλάδα δείτε το λήμμα: [[Λιμνοχώρι (αποσαφήνιση)]]*

Το **Λιμνοχώρι** είναι ορεινό χωριό της Φλώρινας σε υψόμετρο 610 μέτρα στις όχθες της λίμνης Ζάζαρης. Σύμφωνα με την απογραφή του 2011 έχει 257 κατοίκους.

## Γεωγραφικά - ιστορικά στοιχεία
Το Λιμνοχώρι βρίσκεται στο δυτικό τμήμα του οροπεδίου Πτολεμαΐδας - Αμυνταίου, στις ανατολικές όχθες της μικρής λίμνης Ζάζαρης και βορειοδυτικά της λίμνης Χειμαδίτιδας. Είναι κτισμένο πάνω σε μία χαμηλή ράχη που χωρίζει τις δύο λίμνες, ανάμεσα σε καταπράσινο περιβάλλον και κοντά στην επαρχιακή οδό Αμυνταίου - Καστοριάς. Απέχει 15 χιλιόμ. ΝΔ. από το Αμύνταιο και 42 χιλμ. ΝΑ. από την Φλώρινα.

Την περίοδο της Τουρκοκρατίας κατοικείτο από Οθωμανούς, υπήρχε μάλιστα τζαμί στο κέντρο του χωριού μέχρι τη δεκαετία του '50. Μετά την απελευθέρωση και την ανταλλαγή πληθυσμού (1922) εγκαταστάθηκαν πρόσφυγες από τον Πόντο. Στο κέντρο του οικισμού δίπλα στη λίμνη, υπάρχει το Μνημείο του Εποικισμού που οι κάτοικοι το λένε Βρύση, το οποίο κατασκευάστηκε το 1925, όταν έφτασαν οι πρώτοι πρόσφυγες από τον Πόντο.

Οι κάτοικοι του χωριού ασχολούνται με τη γεωργία και την κτηνοτροφία. Στο Λιμνοχώρι δραστηριοποιείται ο Εκπολιτιστικός Μορφωτικός Σύλλογος Λιμνοχωρίου, ο οποίος διοργανώνει πολλές εκδηλώσεις με γνωστότερη αυτή της Πρωτομαγιάς στις όχθες της λίμνης.

## Αξιοθέατα
Η γύρω από το χωριό περιοχή, η οποία εκτείνεται κυρίως γύρω από τις λίμνες Ζάζαρη και Χειμαδίτιδα, είναι χαρακτηρισμένη ως Natura 2000. Θεωρείται σημαντικός βιότοπος για τα πουλιά και γαλήνιο τοπίο με ορεινό δασικό τοπίο από τη δυτική πλευρά, έλη, καλαμιώνες και γόνιμη πεδιάδα από τα ανατολικά.

Προσφέρεται για περιηγητικές εκδρομές, ποδήλατο βουνού, κανό, βαρκάδα, ψάρεμα και ιππασία. Σε διπλανή με το χωριό τοποθεσία, βρίσκονται τα ιαματικά λουτρά, γνωστά ως «Μπάνια», όπου διασώζεται πισίνα από τα χρόνια της Τουρκοκρατίας.  Στο κέντρο του οικισμού, δίπλα στη λίμνη, υπάρχει μια κατασκευή του 1925, την οποία οι κάτοικοι ονομάζουν «Βρύση» και η οποία δημιουργήθηκε από τους πρώτους πρόσφυγες που ήρθαν στο Λιμνοχώρι από τον Πόντο.
μικρογραφία|Μνημείο Εποικισμού (Βρύση).

## Ονομασία - διοικητικά στοιχεία
Το χωριό αναφέρεται επίσημα το 1918 και με το όνομα *Άγιοι Θεόδωροι* στο ΦΕΚ 259Α-29/12/1918 να προσαρτάται στην τότε κοινότητας Ζελενιτσίου. Μετονομάστηκε σε Λιμνοχώρι το 1926. Από το 2010, σύμφωνα με το σχέδιο Καλλικράτης αποτελεί την τοπική κοινότητα Λιμνοχωρίου που ανήκει στη δημοτική ενότητα Αετού του Δήμου Αμυνταίου και σύμφωνα με την απογραφή του 2011 έχει πληθυσμό 257 κατοίκους.

## Δημογραφική εξέλιξη
Η δημογραφική εξέλιξη του οικισμού είναι η εξής:

## Παραπομπές


## Εξωτερικοί σύνδεσμοι
* «Αρχαιολογικά ευρήματα Λιμνοχωρίου» από τον ιστότοπο https://web.archive.org/web/20170619060057/http://culture.gr/

Κατηγορία:Χωριά της περιφερειακής ενότητας Φλώρινας
Κατηγορία:Δήμος Αμυνταίου
Σενέρ Λεβέντ

Ο **Σενέρ Λεβέντ** (τουρκικά: *Şener Levent*, γεννημένος στη Λευκωσία, το 1948) είναι Τουρκοκύπριος δημοσιογράφος και πολιτικός. Ήταν υποψήφιος ευρωβουλευτής στις εκλογές για το Ευρωπαϊκό Κοινοβούλιο του 2019 με το κόμμα «Γιασεμί». Σπούδασε δημοσιογραφία στην ΕΣΣΔ. Όταν επέστρεψε από τις σπουδές του στην Κύπρο, εργάστηκε για λογαριασμό αριθμού τουρκοκυπριακών εφημερίδων. Από το 2001, εκδίδει την εφημερίδα Αβρούπα, γνωστή για τις θέσεις της εναντίον της τουρκικής κατοχής του βόρειου τμήματος της Κύπρου.

## Παραπομπές


Κατηγορία:Τουρκοκύπριοι πολιτικοί
Πρωτάθλημα

Στον αθλητισμό,  **πρωτάθλημα** είναι σειρά αγώνων μεταξύ ατόμων ή ομάδων ο νικητής των οποίων  ανακηρύσσεται  πρωταθλητής.

## Συστήματα πρωταθλήματος
Διάφορες μορφές διαγωνισμού μπορούν να αναφέρονται με τον όρο πρωτάθλημα.

### Σύστημα αγώνα τίτλου
Σε αυτό το σύστημα, ένας αγωνιζόμενος πρέπει να προκαλέσει τον τωρινό πρωταθλητή για να κερδίσει το πρωτάθλημα. Ένας αγωνιζόμενος (που ονομάζεται *διεκδικητής νούμερο 1*) μπορεί να προκαλέσει τον τωρινό πρωταθλητή, αφού νικήσει άλλους διεκδικητές. Αυτή η μορφή πρωταθλήματος χρησιμοποιείται στην πάλη, την πυγμαχία, τις μεικτές πολεμικές τέχνες και άλλα μαχητικά αθλήματα.

### Σύστημα τουρνουά
Ο όρος «πρωταθλήματα» χρησιμοποιείται συχνά για να αναφερθεί σε τουρνουά, είτε χρησιμοποιώντας μία μορφή νοκ άουτ, όπως στο Γουίμπλεντον και σε άλλα πρωταθλήματα της αντισφαίρισης, είτε σε μικτή μορφή με ομίλους, ακολουθούμενους από γύρους νοκ άουτ, όπως στο Ευρωπαϊκό Πρωτάθλημα Ποδοσφαίρου.

Μια παραλλαγή της μορφής νοκ άουτ είναι η μορφή "best-of-X" ή σειράς, όπου δύο ομάδες αντιμετωπίζουν η μία την άλλη για συγκεκριμένο αριθμό αγώνων, μέχρις ότου μία ομάδα κερδίσει την πλειοψηφία των συγκεκριμένων αγώνων, - τα περισσότερα από τα εναπομείναντα παιχνίδια δεν παίζονται πια - και μόνο τότε η ηττημένη ομάδα αποκλείεται από το τουρνουά και η νικήτρια ομάδα προχωράει στον επόμενο γύρο. Αυτή η μορφή κυριαρχεί στα αμερικανικά αθλήματα, όπως το μπέιζμπολ, το χόκεϊ επί πάγου και η καλαθοσφαίριση.

### Σύστημα πρωταθλήματος
Τα πρωταθλήματα σε διάφορα αθλήματα, συμπεριλαμβανομένου του ράγκμπι γιούνιον και του ποδοσφαίρου, χρησιμοποιούν ένα σύστημα πρωταθλήματος στο οποίο όλοι οι συμμετέχοντες του πρωταθλήματος παίζουν ο ένας εναντίον του άλλου, είτε μία φορά είτε πολλές φορές.

### Συστημα πλέι οφ
Σε πολλά πρωταθλήματα αθλητισμού, χρησιμοποιείται ένα σύστημα πλέι οφ για να καθοριστεί ο νικητής του πρωταθλήματος. Οι ομάδες ανταγωνίζονται σε μια κανονική περίοδο διαφόρων μορφών και ένας περιορισμένος αριθμός ομάδων προκρίνεται στα πλέι οφ. Αν και αυτό το σύστημα ταυτίζεται ως επί το πλείστον με τις Ηνωμένες Πολιτείες και τον Καναδά, βρίσκεται συχνά σε άλλες χώρες της Βόρειας Αμερικής και είναι επίσης πρότυπο σε αθλήματα που επηρεάζονται από τη Βόρεια Αμερική (π.χ. καλαθοσφαίριση, μπέιζμπολ, χόκεϊ επί πάγου), καθώς και σε παραλλαγές του ποδοσφαίρου. Τα πλέι οφ (γνωστά σε ορισμένες χώρες, κυρίως στην Αυστραλία , ως "σειρά τελικών") είναι ένα τουρνουά όπου οι ομάδες παίζουν αγώνα ή αγώνες νοκ άουτ. Το πρωτάθλημα θεωρείται συχνά ο τελικός των πλέι οφ (π.χ. Σούπερ Μπόουλ, Stanley Cup, τελικοί του NBA, World Series, κ.λπ.). Το σύστημα πλέι οφ μπορεί να θεωρηθεί ως ένα υβρίδιο μεταξύ του συστήματος πρωταθλήματος και του συστήματος τουρνουά, όπου ένα πρωτάθλημα χρησιμοποιείται για τον προσδιορισμό των προκριθέντων ομάδων για το τουρνουά.

Στο NFL, ο όρος "παιχνίδι πρωταθλήματος" χρησιμοποιείται για να αναφερθεί στους αγώνες που αποφασίζουν τους πρωταθλητές καθεμίας από τις δύο περιφέρειες, τη NFC και την AFC. Αυτά τα παιχνίδια είναι στην ουσία ημιτελικοί, καθώς καθορίζουν τους δύο αντιπάλους στο Super Bowl.
Μητροπολίτης Λευκάδος και Ιθάκης Δωρόθεος

Ο **Μητροπολίτης Λευκάδος και Ιθάκης Δωρόθεος** (κατά κόσμον Διονύσης Παλλαδινός, 1888 - 28 Ιανουαρίου 1977 ήταν Έλληνας θεολόγος και επίσκοπος.

Γεννήθηκε στη Ζάκυνθο το 1888 και αποφοίτησε από τη θεολογική σχολή Αθηνών το 1915. Διάκονος χειροτονήθηκε στις 16 Δεκεμβρίου 1914 από τον μητροπολίτη Ζακύνθου Διονύσιο και το 1917 πρεσβύτερος. Υπηρέτησε ως ιεροκήρυκας Ζακύνθου (1915-1917), Γυθείου και Οιτύλου (1918-1921) και Πατρών (1921-1940). Χειροτονήθηκε μητροπολίτης Λευκάδος στις 26 Σεπτεμβρίου 1940.

Καταγόμενος ο ίδιος από οικογένεια βιοπαλαιστών, ίδρυσε γηροκομείο στη Λευκάδα για τη διαβίωση των πτωχών ηλικιωμένων με δική του δαπάνη («Δωρόθειον Ίδρυμα»).

Στις 25 Ιουνίου 1968 αποχώρησε από μητροπολίτης Λευκάδος με τον νόμο υποχρεωτικής αποχώρησης λόγω ορίου ηλικίας που υφίστατο επί δικτατορίας.

Απεβίωσε στη Λευκάδα στις 28 Ιανουαρίου 1977 σε ηλικία 89 ετών.

## Παραπομπές


Δωροθεος
Τζόζεφ Νήνταμ

Ο **Νόελ Τζόζεφ Τέρενς Μοντγκόμερυ Νήνταμ** (αγγλικά: *Noel Joseph Terence Montgomery Needham*· 9 Δεκεμβρίου 1900 –- 24 Μαρτίου 1995) ήταν Βρετανός βιοχημικός, ιστορικός και σινολόγος. Είναι ιδιαίτερα γνωστός για την έρευνα και τα γραπτά του γύρω από την ιστορία της κινεζικής επιστήμης και της τεχνολογίας. Διετέλεσε μέλος της Βασιλικής Εταιρείας (*Royal Society*, το αντίστοιχο της Ακαδημίας Επιστημών άλλων χωρών) από το 1941 και μέλος της Βρετανικής Ακαδημίας (*The British Academy*) από το 1971. Το 1992 η βασίλισσα Ελισάβετ τον έχρισε μέλος του Τάγματος των Εταίρων της Τιμής (*Order of the Companions of Honour*) και έτσι ο Νήνταμ κατέστη τότε, όπως επισημάνθηκε από τη Βασιλική Εταιρεία, το μόνο εν ζωή πρόσωπο που κατείχε ταυτόχρονα και τις τρεις διακρίσεις που προαναφέρθηκαν.

## Παραπομπές


## Πηγές
*

*

Κατηγορία:Βρετανοί ιστορικοί
Κατηγορία:Βρετανοί βιοχημικοί
Δήμος Τέτοβο

Ο **Δήμος Τέτοβο** (, ; ) είναι δήμος στο νοτιοδυτικό μέρος της Βόρειας Μακεδονίας. Αποτελεί μέρος της Περιφέρειας Πόλογκ. Τέτοβο ονομάζεται επίσης η πόλη στην οποία βρίσκεται η έδρα του Δήμου Τέτοβο.

## Γεωγραφία
Ο Δήμος Τέτοβο συνορεύει με:
*το Κοσσυφοπέδιο στα βόρεια και στα δυτικά
*τον Δήμο Τέαρτσε στα βορειοανατολικά
*τον Δήμο Γεγκούνοφτσε στα ανατολικά
*τον Δήμο Ζέλινο στα νοτιοανατολικά
*τον Δήμο Μπρεβένιτσα στα νότια
*τον Δήμο Μπογοβίντσε στα νοτιοδυτικά.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας

Κατηγορία:Περιφέρεια Πόλογκ
Σουαδέλα

Στη Ρωμαϊκή μυθολογία, η **Σουαδέλα** (ή Σουάδα) ήταν θεά της πειθούς, ιδιαίτερα στο ρομαντισμό, την αποπλάνηση και την αγάπη. Συνδεόταν στενά με την Αφροδίτη. Η ελληνική ονομασία ήταν Πειθώ. Μερικές φορές συνδέεται ή υπολογίζεται με κάποια από τις χάριτες Χάριτες. Ο Πλούταρχος παρατηρεί στο *Quaestiones Romanae* (μέρος *Μοράλια*) ότι το ζευγάρι είχε ανάγκη από πέντε θεούς: τον Γαμήλιο Δία, τη Γαμήλια Ήρα, την Αφροδίτη, την Σουάδα και πάνω απ' όλα την Ντιάνα, την οποία καλούν οι γυναίκες στη γέννα.

## Παραπομπές


Κατηγορία:Ρωμαϊκή μυθολογία
Απογραφή Πληθυσμού 1931 (Κύπρος)

Η **Απογραφή Πληθυσμού 1931** ήταν η 6η απογραφή πληθυσμού της Κύπρου. Διενεργήθηκε από τη Βρετανική Διοίκηση της Κύπρου. Η προηγούμενη απογραφή ήταν του 1921.

Συνοπτικά, το αποτέλεσμα της απογραφής ήταν η καταγραφή πληθυσμού 347959 κατοίκων. Οι άνδρες ήταν 172754 και οι γυναίκες 175205.

## Επαρχίες
Ο πιο κάτω πίνακας συγκρίνει τα αποτελέσματα των απογραφών κάθε επαρχίας του 1921 και του 1931:

## Παραπομπές


## Πηγές
*
*

Κατηγορία:Απογραφές πληθυσμού (Κύπρος)
Ξένοιαστος Καβαλάρης

Ο ***Ξένοιαστος Καβαλάρης*** () είναι Αμερικανική δραματική ταινία του 1969 σε σκηνοθεσία Ντένις Χόπερ. Πρωταγωνιστούν οι Πίτερ Φόντα, Ντένις Χόπερ, και ο Τζακ Νίκολσον.

Η ταινία κυκλοφόρησε από την Columbia Pictures, στις 14 Ιουλίου 1969,  αποφέροντας συνολικά 60 εκατομμύρια δολάρια εσόδα παγκοσμίως στο box office, από έναν προϋπολογισμό παραγωγής που δεν ξεπέρασε τις 400.000 δολάρια. Οι κριτικοί έχουν εγκωμιάσει την σκηνοθεσία, σενάριο, μουσική, τις εικόνες και την ατμόσφαιρα της ταινίας. Το 1998 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής.

## Πλοκή
Ο Γουάιτ (Πίτερ Φόντα) και ο Μπίλι (Ντένις Χόπερ), είναι δυο περιθωριακοί τύποι που αναλαμβάνουν να κάνουν ένα μακρινό ταξίδι με τις μοτοσυκλέτες τους από το Λος Άντζελες προς το Μεξικό για να πουλήσουν μια ποσότητα κοκαίνης που την έχουν κρύψει επιμελώς μέσα στα ρεζερβουάρ καυσίμων. Ταυτόχρονα το ταξίδι για αυτούς θα είναι και μια αναζήτηση καινούριων εμπειριών. 
Στην περιπλάνηση τους γνωρίζουν τον αλκοολικό δικηγόρο Τζορτζ Χάνσον (Τζακ Νίκολσον), ο οποίος τους ακολουθεί και τους βοηθά να βρουν την προσωπική τους  ελευθερία.

## Διανομή ρόλων

*Πίτερ Φόντα - Γουάιτ 
*Ντένις Χόπερ - Μπίλι 
*Τζακ Νίκολσον - Τζορτζ Χάνσον  
*Κάρεν Μπλακ - Κάρεν
*Μπρίτζετ Φόντα - μικρή

## Υποδοχή
### Εισπράξεις
 
Η ταινία έκανε πρεμιέρα στις 14 Ιουλίου 1969, στη Νέα Υόρκη, και απέφερε ρεκόρ εισπράξεων στα 40.422 δολάρια (264.000 δολάρια το 2024) την πρώτη εβδομάδα προβολής.Την επόμενη εβδομάδα απέφερε ακόμη περισσότερα έσοδα, με 46.609 δολάρια.Την 14η εβδομάδα κυκλοφορίας της, ήταν η ταινία νούμερο ένα στο αμερικανικό box office και παρέμεινε εκεί για τρεις εβδομάδες.Ήταν η τέταρτη ταινία με τις υψηλότερες εισπράξεις του 1969, με παγκόσμια έσοδα 60 εκατομμύρια δολάρια (393 εκατομμύρια δολάρια το 2024), συμπεριλαμβανομένων 41,7 εκατομμυρίων δολαρίων εγχώρια στις ΗΠΑ και τον Καναδά.
### Κριτικές

Στον ιστότοπο συγκέντρωσης κριτικών Rotten Tomatoes 
η ταινία έχει βαθμολογία 84% με βάση 56 κριτικές, με μέση βαθμολογία 7,70/10. Η κριτική συναίνεση του ιστότοπου αναφέρει: "Σοβαρή και πρωτοποριακή, η ταινία συμπυκνώνει τα όνειρα, τις ελπίδες και την απελπισία της αντικουλτούρας της δεκαετίας του 1960".Το Metacritic, το οποίο χρησιμοποιεί σταθμισμένο μέσο όρο, απέδωσε στην ταινία βαθμολογία 85 στα 100, με βάση 18 κριτικούς, υποδεικνύοντας "καθολική αναγνώριση".

## Παραπομπές


## Εξωτερικοί σύνδεσμοι
*

Κατηγορία:Αμερικανικές δραματικές ταινίες
Κατηγορία:Ταινίες του 1969
Κατηγορία:Ταινίες σε σκηνοθεσία Ντένις Χόπερ
Κατηγορία:Αμερικανικές ταινίες της δεκαετίας 1960
Κατηγορία:Αγγλόφωνες ταινίες
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Κατηγορία:Ταινίες δρόμου
Κατηγορία:Ταινίες τοποθετημένες στο Τέξας
Κατηγορία:Ταινίες τοποθετημένες στην Καλιφόρνια
Κατηγορία:Σκηνοθετικό ντεμπούτο σε ταινίες
Κατηγορία:Ταινίες γυρισμένες στη Γιούτα
Κατηγορία:Ταινίες γυρισμένες στη Λουιζιάνα
Ελευθέρα βοσκή

[δεξιά|μικρογραφία|250x250εσ|Κότες ελευθέρας βοσκής για εμπορική χρήση στη [Σκωτία]]
μικρογραφία|250x250εσ|Κότες εκτρέφονται σε εξωτερικό χώρο
Η **ελευθέρα βοσκή** υποδηλώνει μια μέθοδο κτηνοτροφίας στην οποία τα ζώα, τουλάχιστον για ένα μέρος της ημέρας, μπορούν να βοσκήσουν ελεύθερα σε εξωτερικούς χώρους, αντί να περιορίζονται σε ένα κλουβί 24 ώρες κάθε μέρα. Σε πολλές φάρμες, η εξωτερική περιοχή είναι περιφραγμένη, γεγονός που τεχνικά το καθιστά περίβλημα. Ωστόσο, τα συστήματα ελευθέρας βοσκής προσφέρουν συνήθως την ευκαιρία για εκτεταμένη μετακίνηση και ηλιακό φως που αλλιώς εμποδίζεται από συστήματα εσωτερικών χώρων. Η ελευθέρα βοσκή μπορεί να ισχύει για το κρέας, τα αυγά ή την γαλακτοπαραγωγή.

Ο όρος χρησιμοποιείται σε δύο αισθήσεις που δεν αλληλεπικαλύπτονται εντελώς: ως περιγραφή των μεθόδων κτηνοτροφίας με επίκεντρο του αγρότη και ως καταναλωτοκεντρική περιγραφή αυτών. Υπάρχει μια δίαιτα όπου ο ασκούμενος τρώει μόνο κρέας από πηγές ελευθέρας βοσκής.

Σε πολλούς βοσκότοπους, τα ζώα ελευθέρας βοσκής επιτρέπεται να περιφέρονται χωρίς περιφράξεις, σε αντίθεση με τους περιφραγμένους βοσκότοπους. Σε πολλές γεωργικές οικονομίες, τα ζώα ελευθέρας βοσκής είναι αρκετά συνηθισμένα.

## Ιστορία
[δεξιά|μικρογραφία|250x250εσ|Πάπιες ελευθέρας βοσκής στη [Χαϊνάν της Κίνας]]
Εάν κάποιος επιτρέπει στην "ελευθέρα βοσκή" να συμπεριλάβει την "εκτροφή", η ελευθέρα βοσκή ήταν μια τυπική μέθοδος εκτροφής τουλάχιστον μέχρι την ανάπτυξη του συρματοπλέγματος και σύρματος στην εκτροφή των κοτόπουλων. Η γενικά κακή κατανόηση της διατροφής και των ασθενειών πριν από τον εικοστό αιώνα κατέστησε δύσκολη την αύξηση πολλών ειδών κτηνοτροφικών ζώων χωρίς να τους δοθεί πρόσβαση σε διάφορα είδη διατροφής. Η εργασία της εκτροφής των ζώων και η μεταφορά όλων των ζωοτροφών σε αυτά ήταν απαγορευτική, όπως και για τα βοοειδή γαλακτοπαραγωγής.

Στην περίπτωση των πουλερικών, μέχρι τη δεκαετία του 1920 η βοσκή σε ανοιχτούς χώρους αποτελούσε το κυρίαρχο σύστημα εκτροφής, όμως η ανακάλυψη των βιταμινών Α και D επέτρεψε να διεξαχθεί σε εμπορική κλίμακα με επιτυχία την εκτροφή σε περιορισμένους χώρους. Πριν από αυτό, οι πράσινες ζωοτροφές και η ηλιοφάνεια (για τη βιταμίνη D) ήταν απαραίτητες για την παροχή της απαραίτητης περιεκτικότητας σε βιταμίνες. Μερικά μεγάλα εμπορικά κοπάδια αναπαραγωγής εκτράφηκαν σε βοσκότοπους στη δεκαετία του 1950. Η διατροφική επιστήμη είχε ως αποτέλεσμα την αυξημένη χρήση του περιορισμού για πολλά είδη ζώων με τον ίδιο τρόπο.

## Παραπομπές


Κατηγορία:Κτηνοτροφία
Κατηγορία:Καλή διαβίωση των ζώων
Κατηγορία:Ηθικός καταναλωτισμός
Λεξικό της Ρωσικής Γλώσσας (Οζέγκοφ)

Το **Λεξικό της Ρωσικής Γλώσσας** (, *Σλαβάρ ρούσκογκο γιαζικά*) είναι αναλυτικό λεξικό της ρωσικής γλώσσας. Η πρώτη έκδοση (1949) υπό την αρχισυνταξία του Οζέγκοφ περιείχε περίπου 57.000 λέξεις, ενώ η 21η έκδοση (1990) περιείχε 70.000 λέξεις. Από το 1992 το λεξικό κυκλοφορεί με τα ονόματα των δύο συγγραφέων, του Οζέγκοφ και της Σβέντοβα.

## Εκδόσεις
Ο άμεσος προκάτοχος του λεξικού ήταν το Αναλυτικό Λεξικό της Ρωσικής Γλώσσας υπό την αρχισυνταξία του ακαδημαϊκού Ντμίτρι Ουσάκοφ (1873–1942). Ο τελευταίος 4ος τόμος αυτής της έκδοσης υπεγράφη για εκτύπωση στις 3 Δεκεμβρίου 1940 – μισό έτος πριν την έναρξη του Μεγάλου Πατριωτικού Πολέμου της Σοβιετικής Ένωσης με τη Ναζιστική Γερμανία. Στις 17 Απριλίου ο Ουσάκοφ πέθανε στην Τασκένδη, απ' όπου φυγαδεύτηκε από τη Μόσχα. Οι συντακτικές ευθύνες και καθήκοντα για την επόμενη έκδοση ενός αναλυτικού λεξικού πέρασαν στον καθηγητή Σεργκέι Ιβάνοβιτς Οζέγκοφ (1900–1964), ένας από τους συντάκτες στο λεξικό του Ουσάκοφ.

Δεδομένης της οξείας έλλειψης υλικών πόρων μετά τον πόλεμο και της προσπάθειας επιτάχυνσης της έκδοσης ενός νέου λεξικού, αποφασίστηκε η περικοπή του κατά 4 φορές, περιορίζοντάς το σε ένα απλό τόμο. Εκείνη την εποχή η σύνθεση του λεξικού τροποποιήθηκε δραστικά, αντανακλώντας τις γλωσσικές αλλαγές που έγιναν την τελευταία δεκαετία (η πρώτη έκδοση του λεξικού του Ουσάκοφ υπεγράφη για έκδοση το 1935).

Η σύνθεση του νέου λεξικού ολοκληρώθηκε το 1949. Η πρώτη έκδοση του λεξικού του Οζέγκοφ περιείχε περίπου 57.000 λέξεις. Ο συγγραφέας ενημέρωσε και διόρθωσε προσωπικά την 2η έκδοση (1952) και την 4η έκδοση (1960). Πριν τον θάνατο του Οζέγκοφ (1964), εκδόθηκε επίσης η 5η και 6η έκδοση.

Από την 9η έκδοση, η ακαδημαϊκός Ναταλία Σβέντοβα (1916–2009) διορίστηκε συντάκτης. Έκανε βελτιώσεις στην 13η (1981) και στην 16η έκδοση (1984). Από το 1992 το λεξικό κυκλοφορεί με τα ονόματα των δύο συγγραφέων, του Οζέγκοφ και της Σβέντοβα. Η τέταρτη έκδοση του λεξικού Οζέγκοφ-Σβέντοβα κυκλοφόρησε το 1997, με 3.000 νέες λέξεις.

## Παραπομπές


## Εξωτερικοί σύνδεσμοι
* "On-line Explanatory Dictionary of the Russian Language"

Κατηγορία:Ρωσική γλώσσα
1908 (κόμικς)

right|250px|thumb|Το εξώφυλλο του πρώτου τόμου
To **1908** είναι ένα κόμικς που πρωτοκυκλοφόρησε τον Δεκέμβριο του 2018 από την Εκδοτική Belle Époque.

## Θεματολογία
Η έκδοση είναι μια σειρά τύπου graphic novel, η οποία έχει αποκλειστικό περιεχόμενο την ιστορική διαδρομή του Παναθηναϊκού Αθλητικού Ομίλου από τη γέννησή του μέχρι σήμερα.

Χρονικά, εκκινεί από το 1906 και παρακολουθεί τον -τότε- πρωταθλητή στίβου του Εθνικού Γ.Σ. και μετέπειτα του Πανελληνίου, Γιώργο Καλαφάτη, στην προσπάθειά του να ιδρύσει, σε ηλικία 18 ετών και κόντρα στις αντιλήψεις της εποχής, οι οποίες ήθελαν μόνο τον κλασικό αθλητισμό ως ευγενές άθλημα και το ποδόσφαιρο περιθωριοποιημένο, ένα αμιγώς ποδοσφαιρικό σωματείο: τον *Ποδοσφαιρικό Όμιλο Αθηνών*, δηλαδή τον σημερινό Παναθηναϊκό.

## Τεύχη
* Τόμος 01: *Η γέννηση μιας ιδέας*, Αθήνα, *Belle Époque*, Δεκέμβριος 2018, ISBN 978-618-84090-0-2
* Τόμος 02: *Πράσινη επανάσταση*, Αθήνα, *Belle Époque*, Απρίλιος 2019, ISBN 978-618-84090-1-9
* Τόμος 03: *Άλμα στην αιωνιότητα*, Αθήνα, *Belle Époque*, Νοέμβριος 2019, ISBN 978-618-84090-4-0
* Τόμος 04: *Μόλις δουν τριφύλλι*, Αθήνα, *Belle Époque*, Δεκέμβριος 2019, ISBN 978-618-84090-5-7
* Τόμος 05: *Ζήτω λένε ο Παναθηναϊκός - Μέρος πρώτο*, Αθήνα, *Belle Époque*, Δεκέμβριος 2020, ISBN 978-618-84090-9-5

## Παραπομπές


## Εξωτερικοί σύνδεσμοι
*Ιστοσελίδα της έκδοσης "1908"
*Ιστοσελίδα της εκδοτικής ομάδας

Κατηγορία:Ελληνικά περιοδικά κόμικς
Δημήτρης Λαλέτας

O **Δημήτρης Λαλέτας** (14 Οκτωβρίου 1964 – 31 Μαρτίου 2011) ήταν σύγχρονος Έλληνας ζωγράφος.

Γεννήθηκε στην Αλεξανδρούπολη. Με την εγκατάστασή του στην Αθήνα το 1990 ξεκίνησε η πολύχρονη συνεργασία του με τον εκδοτικό οίκο Οδός Πανός, για λογαριασμό του οποίου σχεδίασε το τυπογραφικό σήμα με τον Πάνα. Εργάστηκε για είκοσι χρόνια στην Οδό Πανός εικονογραφώντας τα τεύχη του ομώνυμου περιοδικού και μεταφράζοντας βιβλία από την αγγλική γλώσσα.

Υπήρξε αυτοδίδακτος ζωγράφος, με επιρροές από τον Γιάννη Τσαρούχη αρχικά και τον Λούσιαν Φρόιντ στη συνέχεια. Τα έργα του είναι κατά κύριο λόγο ανθρωποκεντρικά. Στα "Νυχτερινά", την τελευταία σειρά έργων που φιλοτέχνησε, απεικονίζονται - σαν να αναδύονται από το σκότος - άλογα με τους αναβάτες τους να τα κρατούν από το χαλινάρι.

Ο Λαλέτας συμμετείχε σε ατομικές και ομαδικές εκθέσεις. Σχέδιά του δημοσιεύτηκαν σε διάφορα έντυπα, μεταξύ άλλων και στο σαββατιάτικο ένθετο "Βιβλιοθήκη - Καταφύγιο θηραμάτων" της εφημερίδας Ελευθεροτυπία κατά την περίοδο 2009–2011.

Απεβίωσε στις 31 Μαρτίου 2011 σε ηλικία 47 ετών από καρκίνο.
## Παραπομπές


Κατηγορία:Έλληνες ζωγράφοι του 21ου αιώνα
Κατηγορία:Έλληνες ζωγράφοι του 20ού αιώνα
Ευρωπαϊκό Πρωτάθλημα Κλειστού Στίβου 2019 – 60 μέτρα ανδρών

Τα **60 μέτρα ανδρών** στο Ευρωπαϊκό Πρωτάθλημα Κλειστού Στίβου 2019 πραγματοποιήθηκαν στις 2 Μαρτίου, ώρα 10:25 (σειρές), 19:20 (ημιτελικοί) και 20:50 (τελικός).

## Μετάλλια

## Ρεκόρ

## Αποτελέσματα

### Γύρος 1
Πρόκριση: 3 πρώτοι από κάθε σειρά (Q) και οι 6 επόμενοι καλύτεροι χρόνοι (q).

### Ημιτελικοί
σύνδεσμος=https://en.wikipedia.org/wiki/File:EKI20386_semis_60m_man_(46593239244).jpg|εναλλ.=|μικρογραφία|250x250εσ|Ημιτελικός 1
σύνδεσμος=https://en.wikipedia.org/wiki/File:EKI20410_halve_finale_60m_man,_(47264093382).jpg|εναλλ.=|μικρογραφία|250x250εσ|Ημιτελικός 3
Πρόκριση: Οι 2 πρώτοι από κάθε σειρά (Q) και οι 2 επόμενοι καλύτεροι χρόνοι (q).

### Τελικός

## Παραπομπές

Κατηγορία:Αγωνίσματα στο Ευρωπαϊκό Πρωτάθλημα Κλειστού Στίβου 2019
Χαλκ (κόμμα)

Το **Χαλκ** («λαός») ήταν συνιστώσα του Λαϊκού Δημοκρατικού Κόμματος του Αφγανιστάν. Οι ιστορικοί ηγέτες του ήταν οι πρόεδροι του Αφγανιστάν Νουρ Μουχαμάντ Ταρακί και Χαφιζουλάχ Αμίν.

Υποστηριζόταν από τη Σοβιετική Ένωση και σχηματίστηκε το 1965 κατά την ίδρυση του Λαϊκού Δημοκρατικού Κόμματος. Αυτή η πτέρυγα του κόμματος αποτελούνταν κυρίως από Παστούν χαμηλών τάξεων, κυρίως από αγροτικές περιοχές. Ωστόσο, ο μαρξισμός που υποστήριζε το Χαλκ αποτέλεσε συχνά λόγο για φυλετικές διαμάχες.

Η έντονη διαμάχη μεταξύ των συνιστωσών Χαλκ και Παρτσάμ έφτασε στο τέλος της με την αποτυχία της Λαϊκής Δημοκρατίας του Αφγανιστάν, η οποία σχηματίστηκε ως αποτέλεσμα της Εξέγερσης του Σαούρ. Το γεγονός αυτό, που ήταν το σημαντικότερο επίτευγμα του Χαλκ, του έδωσε έλεγχο στον στρατό, το οποίο ήταν σημαντικό πλεονέκτημα κατά του Παρτσάμ. Επιπροσθέτως ήταν υπεύθυνο για τις ριζικές μεταρρυθμίσεις οι οποίες προκάλεσαν εξέγερση των φιλόθρησκων τμημάτων του Αφγανιστάν, και εν τέλει στη δημιουργία των μουτζαχεντίν. Ο ριζοσπαστισμός του Χαλκ οδήγησε σε σοβιετική στρατιωτική επέμβαση τον Δεκέμβριο του 1979.

## Παραπομπές


## Εξωτερικοί σύνδεσμοι

* Σύνταγμα του Λαϊκού Δημοκρατικού Κόμματος υπό το Χαλκ

Κατηγορία:Πολιτικά κόμματα στο Αφγανιστάν
Πέτρα Μεσσηνίας

Η **Πέτρα Μεσσηνίας** είναι χωριό στο νομό Μεσσηνίας. Το χωριό βρίσκεται σε υψόμετρο 800 μέτρων και κοντά σε αυτό βρίσκονται οι πηγές του ποταμού Νέδα. Υπάγεται στον δήμο Οιχαλίας, στην δημοτική ενότητα Είρας.

## Δείτε επίσης

* Δήμος Είρας

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας
Ουαλίντ Ταλέμπ

Ο Ουαλίντ Τάλεμπ είναι Αιγύπτιος μετανάστης και εργάτης, που τον Νοέμβριο του 2012 αποτέλεσε θύμα ρατσιστικής βίας στη Σαλαμίνα.

Η αγριότητα του εγκλήματος είχε σοκάρει τη κοινή γνώμη, ενώ όλοι οι δράστες οδηγήθηκαν στη φυλακή.

## Η υπόθεση
Τον Νοέμβριο του 2012 είχε βρεθεί λιπόθυμος και δεμένος με μια σπασμένη μεταλλική αλυσίδα στο λαιμό, σε πεζοδρόμιο στη Σαλαμίνα. Μεταξύ άλλων είχε πέσει θύμα βασανισμού, ξυλοδαρμού και βιασμού, αφού είχε απαχθεί και κακοποιηθεί άγρια για περισσότερες από 18 ώρες από το αφεντικό του, την οικογένεια του και τους φίλους του.

Για να δικαιολογήσουν τις πράξεις τους, οι βασανιστές του επιχείρησαν να τον κατηγορήσουν για κλοπή, κάτι που αποδείχθήκε ψευδές.

Ύστερα από τέσσερα χρόνια εκδίκασης της υπόθεσης οι βασανιστές του θύματος καταδικάστηκαν σε ποινές φυλάκισης. Η ποινή για τον βασικό κατηγορούμενο και πρώην εργοδότη του θύματος ήταν 13 χρόνια και 2 μήνες. Οι δύο κατηγορούμενοι ως συνεργοί, που οδηγήθηκαν επίσης στη φυλακή, καταδικάστηκαν σε 9 και 10 χρόνια αντίστοιχα, ενώ για τον γιο του βασικού κατηγορουμένου, επιβλήθηκε ποινή 5 ετών με αναστολή.

Ένας από τους δράστες φέρεται να είχε πολιτικές διασυνδέσεις με το νεοναζιστικό κόμμα Χρυσή Αυγή.

## Παραπομπές


Κατηγορία:Θύματα παραβιάσεων των ανθρωπίνων δικαιωμάτων
Κιμμερικόν

Το **Κιμμερικόν** ή αλλιώς **Ψόα** ήταν αρχαία Ελληνική πόλη στην ανατολική Κριμαία (Ταυρίδα), σημερινή Ουκρανία. Η πόλη ιδρύθηκε από αποίκους από την Μίλητο κατά τον 5ο αιώνα π.Χ και ερειπώθηκε κατά την Πρωτοχριστιανική περίοδο (30-325 μ.Χ). Το όνομά της μπορεί να αναφέρεται σε έναν προγενέστερο Κιμμέριο οικισμό στην περιοχή. Βρίσκεται περίπου 40 χλμ. νοτιοδυτικά από το Κερτς.

Σύμφωνα με την άποψη ορισμένων επιστημόνων, κατά την περίοδο της Συμμαχίας της Δήλου, το Κιμμερικόν ήταν μία από τις πολλές ελληνικές πόλεις του Εύξεινου Πόντου που συμμετείχαν σε αυτή, καταβάλλοντας συγκεκριμένο φόρο.

Τον 3ο αιώνα π.Χ το Κιμμερικόν κατακτήθηκε από τους Γότθους και αποδυναμώθηκε ακόμα πιο πολύ μετά από μερικά χρόνια που δεχόταν συχνές επιθέσεις από πειρατές. Η πόλη καταστράφηκε ολοσχερώς στις πρώτες δεκαετίες του 6ου αιώνα μ.Χ. Ο Βυζαντινός αυτοκράτορας Ιουστινιανός Α´, μετά την προσάρτηση των εδαφών του Κιμμέριου Βόσπορου, δεν αποκατέστησε τις ζημιές της πόλης γιατί πίστευε ότι ήταν ανώφελο και ότι δεν θα χρησίμευε πια.

Ανασκάφηκε από Σοβιετικούς αρχαιολόγους κατά τις περιόδους 1927, 1947-49 και 1950-51. Ευρήματα από την περιοχή υπάρχουν σήμερα στο Ιστορικό Αρχαιολογικό Μουσείο του Κερτς.

## Παραπομπές


Κατηγορία:Αρχαίες ελληνικές πόλεις-κράτη
Κατηγορία:Αρχαίες ελληνικές αποικίες στη Μαύρη Θάλασσα
Κατηγορία:Αποικίες της Μιλήτου
Νικώνιον

Το **Νικώνιον** ήταν αρχαία Ελληνική πόλη στην ανατολική όχθη της εκβολής του ποταμού Δνείστερου, κοντά στις εξίσου Ελληνικές πόλεις του Οδησσού και του Τύρα. Aναφέρεται από τις πηγές και ως Νικόνιον, Νικόνεον ή Νικωνία. 

## Ιστορία
Ιδρύθηκε τον 6ο αιώνα π.Χ από αποίκους της Μίλητου. Στην απέναντι όχθη του ποταμού άλλοι Μιλήσιοι άποικοι είχαν ήδη ιδρύσει τον Τύρα. Στα μέσα περίπου του 5ου αιώνα π.Χ., η πόλη βρισκόταν υπό τον έλεγχο του Σκύθη βασιλιά Σκύλη, όπως συνάγεται από νομίσματα της εποχής. Αργότερα φαίνεται πως εντάχθηκε στην Συμμαχία της Δήλου, καθώς αναφέρεται στους καταλόγους των εισφορών της συμμαχίας για το έτος 425/424 π.Χ. Tον 4ο αι. π.Χ. η πόλη διατηρούσε την ανεξαρτησία της.

To 331 π.Χ. το Νικώνιον καταστράφηκε από το Ζωπυρίωνα, στρατηγό του Μέγα Αλεξάνδρου. Στις αρχές του 3ου αι. π.Χ., επανιδρύθηκε από κατοίκους του Τύρα. Αναφέρεται ακόμα από τον Αρριανό τον 2ο αιώνα ως «χωρίον». Με βάση τις αρχαιολογικές μαρτυρίες, η πόλη εγκαταλείφθηκε τον 3ο αιώνα για άγνωστη αιτία.

## Αρχαιολογικά ευρήματα
Ο αρχαιολογικός χώρος άρχισε να ανασκάπτεται συστηματικά το 1962 από το Πανεπιστήμιο της Οδησσού. Εκτεταμένες έρευνες ξεκίνησαν κατά τη διάρκεια της δεκαετίας του 1990 και συνεχίζονται έως σήμερα από Πολωνούς και Ουκρανούς αρχαιολόγους. Στα ανατολικά του αρχαιολογικού χώρου ανασκάφηκε το 1972 νεκροταφείο της Ύστερης Κλασικής και Πρώιμης Ελληνιστικής περιόδου. Το νεκροταφείο του οικισμού της Ρωμαϊκής περιόδου βρίσκεται πλησίον. Περιλαμβάνει, εκτός των άλλων, και ταφές σκυθικού τύπου, με τύμβους πάνω από τους νεκρικούς λάκκους, εγχυτρισμούς σε αμφορείς και απλούστερες λακκοειδείς ταφές. Έχουν βρεθεί επίσης μερικά νομίσματα, μακεδονικά, σκυθικά, ιστρικά αλλά και δραχμές.

## Παραπομπές


## Εξωτερικοί σύνδεσμοι
* 

Κατηγορία:Αρχαίες ελληνικές αποικίες στη Μαύρη Θάλασσα
Κατηγορία:Αποικίες της Μιλήτου
BMW X2

Η **BMW X2** είναι ένα subcompact πολυτελές SUV που κατασκευάζεται από τη γερμανική αυτοκινητοβιομηχανία BMW από τον Μάρτιο του 2018.

Παράγεται στο Ρέγκενσμπουργκ της Γερμανίας.

## Πρώτη γενιά (F39, 2018 - σήμερα)
Το F39 είναι η πρώτη γενιά X2 και βασίζεται στην αρχιτεκτονική UKL που μοιράζεται με άλλα μοντέλα της BMW και της MINI. Βασίζεται στο BMW Concept X2 που παρουσιάστηκε στο Σαλόνι Αυτοκινήτου του Παρισιού το 2016, ακολουθούμενο από μια online παρουσίαση του τελικού μοντέλου παραγωγής στις 25 Οκτωβρίου 2017.

### Κινητήρες
Τα μοντέλα είναι διαθέσιμα σε μπροστινή κίνηση και σε 4-κίνηση xDrive και οι αρχικοί κινητήρες περιλαμβάνουν υπερτροφοδοτούμενο 3-κύλινδρο βενζινοκινητήρα και 4-κύλινδρο βενζινοκινητήρα και πετρελαιοκινητήρα.

## Αναφορές


## Εξωτερικοί σύνδεσμοι

* Η επίσημη ιστοσελίδα της X2

X2
Κατηγορία:Αυτοκίνητα πολυτελείας
Κατηγορία:Αυτοκίνητα SUV
Δυναστεία Σουέι

Η **Δυναστεία Σουέι** (581 - 18 Ιουνίου 618) ήταν μια αυτοκρατορική δυναστεία που κυβέρνησε την Κίνα για 37 χρόνια, δηλαδή ήταν μια βραχύβια δυναστεία.

## Ιστορία
Ιδρύθηκε το 581 μ.Χ. και ενοποίησε την Κίνα, που ήταν χωρισμένη σε κρατίδια ήδη από τον 3ο μ.Χ. αιώνα. Η δυναστεία αν και ήταν ισχυρή, παρήκμασε γρήγορα με αποτέλεσμα να καταρρεύσει το 618 μ.Χ. όταν η πρωτεύουσα των Σουέι κατελήφθη από την οικογένεια Λι (李). Ο τελευταίος αυτοκράτορας των Σουέι ήταν 13 χρονών τότε και πέθανε έναν χρόνο αργότερα σε ηλικία 14 ετών το 619.

## Εξωτερικοί σύνδεσμοι
* 

Σουει
Σουι
Σουι
Κατηγορία:Ιστορία της Κίνας
Δήμος Τέαρτσε

Ο **Δήμος Τέαρτσε** ( , ) είναι δήμος στο βορειοδυτικό μέρος της Βόρειας Μακεδονίας. Αποτελεί μέρος της Περιφέρειας Πόλογκ. Τέαρτσε ονομάζεται επίσης το χωριό στο οποίο βρίσκεται η έδρα του Δήμου Τέαρτσε.

## Γεωγραφία
Ο Δήμος Τέαρτσε συνορεύει με:
*το Κοσσυφοπέδιο στα βόρεια
*τον Δήμο Γεγκούνοφτσε στα ανατολικά και στα νότια
*τον Δήμο Τέτοβο στα δυτικά.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας

Κατηγορία:Περιφέρεια Πόλογκ
BMW X1

Η **BMW X1** είναι ένα subcompact (συμπαγές) πολυτελές crossover SUV που κατασκευάζεται από τη γερμανική αυτοκινητοβιομηχανία BMW, από τον Οκτώβριο του 2009, ενώ από τον Ιούνιο του 2015 παράγεται η δεύτερη γενιά του. Όπως υποδηλώνει και η ονομασία του, πρόκειται για το μικρότερο SUV στην παλέτα της εταιρείας. Οι κυριότεροι ανταγωνιστές της X1 είναι τα Mercedes-Benz GLA-Class, Audi Q3, Volvo XC40, Volkswagen Tiguan και Hyundai ix35.

## Πρώτη γενιά (E84, 2009 - 2015)
αριστερά|μικρογραφία|E84 BMW X1.
μικρογραφία|E84 BMW X1.

Το E84 X1 ήταν το μοντέλο πρώτης γενιάς και παρουσιάστηκε αρχικά ως το BMW Concept X1 στο Σαλόνι Αυτοκινήτου του Παρισιού το 2008. Βασίστηκε στην ίδια πλατφόρμα με την E91 Σειρά 3 Touring, και διαθέτει παρόμοιες διαστάσεις. Αν και παρήχθη από τον Οκτώβριο του 2009 έως τον Ιούνιο του 2015, δεν εισήχθη στις Ηνωμένες Πολιτείες πριν τα μέσα του 2012, όταν και λανσαρίστηκε ως μοντέλο της σεζόν του 2013. Μέσα στο 2013, το E84 X1 υποβλήθηκε σε ανανέωση, με ανανεωμένα στοιχεία εξωτερικού και εσωτερικού σχεδιασμού, καθώς και την ενσωμάτωση της BMW EfficientDynamics σε όλες τις εκδόσεις του. Συνολικά, το αρχικό X1 πώλησε 820.529 αντίτυπα. 

## Δεύτερη γενιά (F48, 2015 - σήμερα)
μικρογραφία|F48 BMW X1.
μικρογραφία|F48 BMW X1.

Το F48 X1 είναι η δεύτερη και σημερινή γενιά της BMW X1 και παράγεται από τον Ιούνιο του 2015, ενώ λανσαρίστηκε ως μοντέλο της σεζόν του 2016. Βασίστηκε στην πλατφόρμα UKL2 με μπροστινή κίνηση και σημείωσε ακόμα μεγαλύτερη επιτυχία από την πρώτη γενιά. Ειδικότερα στην Κίνα, είναι διαθέσιμη και σε υβριδικές παραλλαγές μεγαλύτερων μεταξονίων. Η Σειρά F48 X1 αποτελείται από υπερτροφοδοτούμενους 3-κύλινδρους και 4-κύλινδρους βενζινοκινητήρες και πετρελαιοκινητήρες. Τα βασικά μοντέλα φέρουν μπροστινή κίνηση (γνωστό ως sDrive), αλλά υπάρχει σύστημα τετρακίνησης (γνωστό ως xDrive) διαθέσιμο ως προαιρετικό, το οποίο είναι στάνταρ για ορισμένα μοντέλα υψηλότερου επιπέδου. 

## Παραγωγή και πωλήσεις
Παρακάτω παρουσιάζονται οι ετήσιες πωλήσεις στην Ευρωπαϊκή Ένωση και στις Ηνωμένες Πολιτείες, καθώς και η ετήσια παραγωγή της BMW X1. Οι χρονολογίες δίνονται σε ημερολογιακά έτη και όχι σε σεζόν (model years).

## Αναφορές


## Εξωτερικοί σύνδεσμοι

* Η επίσημη ιστοσελίδα της X1

X1
Κατηγορία:Αυτοκίνητα πολυτελείας
Κατηγορία:Αυτοκίνητα SUV
Αμαλία Ματέρνα

Η **Αμαλία Ματέρνα** (γερμ. *Amalie Friedrich-Materna*, Σανκτ Γκέορκεν, 1844 - Βιέννη, 1918) ήταν Αυστριακή υψίφωνος της όπερας που άκμασε κατά τα τέλη του 19ου αιώνα. Είναι γνωστή κυρίως για τις ερμηνείες της σε έργα του Ρίχαρντ Βάγκνερ.

## Βιογραφία
Η Ματέρνα γεννήθηκε τον Ιούλιο του 1844 στο Σανκτ Γκέορκεν της Αυστριακής Αυτοκρατορίας (στη σύγχρονη εποχή ανήκει στη Στυρία της Αυστρίας). Ως ημερομηνίες γέννησής της αναφέρονται η 10η ή 19η Ιουλίου του 1844, καθώς και η 10η Ιουλίου του 1845.

Πρωτοεμφανίστηκε στη σκηνή το 1864, σε παράσταση που πραγματοποιήθηκε σε θέατρο του Γκρατς. Λίγο καιρό αργότερα γνώρισε και παντρεύτηκε τον ηθοποιό Καρλ Φρίντριχ, μαζί με τον οποίο συμμετείχε τα επόμενα χρόνια σε μια σειρά παραστάσεων σε προαστιακά θέατρα κοντά στη Βιέννη, όπου ερμήνευε κυρίως οπερέτες.

Το 1869 εμφανίστηκε στην παράσταση *Η Αφρικανή* του Τζιάκομο Μάγερμπεερ, ερμηνεύοντας τον ρόλο της Σέλικα. Η συγκεκριμένη όπερα παρουσιάστηκε στο Αυτοκρατορικό Θέατρο της Βιέννης και αποτέλεσε την πρώτη μεγάλη διάκριση στην καριέρα της Ματέρνα. Μερικά χρόνια αργότερα, το 1875 πήρε τον ρόλο της βασίλισσας του Σαβά στην ομώνυμη όπερα του Καρλ Γκόλντμαρκ, ενώ το 1876 εμφανίστηκε στην πρώτη παράσταση της όπερας Αΐντα του Βέρντι, ενώπιον του βιεννέζικου κοινού, ως Άμνερις.

Με αφετηρία το 1876, η Ματέρνα γνώρισε διεθνή επιτυχία μέσω της συμμετοχής της στην επική τετραλογία *[[Το Δαχτυλίδι των Νιμπελούνγκεν]]* του Ρίχαρντ Βάγκνερ, όπου ενσάρκωσε την Μπρουνχίλντα στις όπερες *[[Βαλκυρία]]*, ''Ζίγκφριντ'' και *[[Το λυκόφως των Θεών]]*. Ακόμη εμφανίστηκε και στην όπερα ''Πάρσιφαλ'' του Βάγκνερ στον ρόλο της Κούντρι. Συμμετείχε στην παγκόσμια πρεμιέρα της παράστασης στο Φεστιβάλ του Μπαϊρόιτ, ερμηνεύοντας τον ίδιο ρόλο σε κάθε φεστιβάλ της πόλης, μέχρι και το 1891. Παράλληλα, πραγματοποίησε εκτεταμένες περιοδείες στην Αγγλία και τις ΗΠΑ.

Αποσύρθηκε από τις παραστάσεις το 1897 και στη συνέχεια εργάστηκε ως δασκάλα για νεότερους καλλιτέχνες. Το 1913 τραγούδησε για τελευταία φορά μπροστά στο κοινό στα πλαίσια εορταστικής εκδήλωσης για τα 100 χρόνια από τη γέννηση του Ρ. Βάγκνερ. Απεβίωσε στις 18 Ιανουαρίου του 1918 στη Βιέννη, όπου και ετάφη.

## Αξιοσημείωτοι ρόλοι

Αρχείο:Amalie Materna as Brünhilde 1876 - IL1.jpg|Ως Μπρουνχίλντα στο *Δαχτυλίδι των Νιμπελούγκεν* (1876)
Αρχείο:Amalie Materna as Queen of Saba - IL2.jpg|Ως Βασίλισσα του Σαβά στην ομώνυμη όπερα (1875)
Αρχείο:Amalie Materna as Kundry 1882 - IL7.jpg|Ερμηνεύοντας τον ρόλο της Κούντρι στο *Πάρσιφαλ* (1882)


## Βιβλιογραφία
* Lahee, Henry Charles (1898). *Famous Singers of to-day and yesterday*. L.C. Page.
* James Grant Wilson, John Fiske, επιμ. (1968) [1888]. *Appleton's Cyclopedia of American Biography*. **IV**. Detroit.

## Παραπομπές


Κατηγορία:Υψίφωνοι
Κατηγορία:Αυστριακοί τραγουδιστές όπερας
Φρικ

Ο **Φρικ** (αρμενικά: **, π. 1230 - π. 1310) ήταν Αρμένιος ποιητής του 13ου αιώνα. Θεωρούμενος ως ένας εκ των τριών σημαντικότερων Αρμενίων ποιητών του συγκεκριμένου αιώνα, ήταν, επίσης, ένας εκ των πρωτοπόρων της αρμενικής λαϊκής ποίησης στην καθομιλουμένη γλώσσα.

## Βιογραφία

Λίγα πράγματα είναι γνωστά σχετικά με τον βίο του Φρικ, με σημείο εκκίνηση το όνομά του, το οποίο, πιθανώς, να επρόκειτο για ψευδώνυμο ή συντομογραφία. Φέρεται να γεννήθηκε κατά την διάρκεια της περιόδου των μογγολικών επιδρομών στην Αρμενία (προς το 1230), πιθανώς στη Δυτική Αρμενία, βάση των διαλεκτικών τύπων τους οποίους χρησιμοποιεί εντός των κειμένων του. Ιδιαίτερα σπουδασμένος και πιστός, φέρεται να ήταν κοσμικός, παρά το γεγονός πως αυτό ορισμένες φορές αμφισβητείται.

Καθώς ο υιός του απήχθη από Τατάρους, ο Φρικ περιπλανήθηκε προς αναζήτησή του ανά την Ζακαριδική Αρμενία, ενώ απεβίωσε όντας εντός μοναστηριού, προς το 1310.

## Εργογραφία

Θεωρούμενος ως ένας εκ των τριών σημαντικότερων Αρμενίων ποιητών του 13ου αιώνα, ο Φρικ ήταν ο συγγραφέας, συνολικά, περίπου πενήντα κοσμικών και θρησκευτικών ποιημάτων, συνήθως ελεγειών. Παρά το γεγονός πως τα θρησκευτικά έργα του είναι συγγεγραμμένα στα *[[κλασσικά αρμενικά|γκραμπάρ]]*, τα κείμενά του, ωστόσο, είναι συγγεγραμμένα στην καθομιλουμένη γλώσσα, καθιστώντας τον, ως αποτέλεσμα, ως έναν εκ των πρωτοπόρων της αρμενικής λαϊκής ποίησης. Αντιδραστικού πνεύματος, εκφράζει εντός των έργων του ισχυρές κοινωνικές διαμαρτυρίες, εντός των οποίων ξεσηκώνεται ενάντια στη βαναυσότητα των ισχυρών. Ο Φρικ αναφέρεται συχνά στο θέμα της πηγής του κακού, χωρίς ωστόσο να παραλείψει το γεγονός πως οτιδήποτε προέρχεται από τον Θεό. Ως συνέπεια, αποτελεί τον πρώτο Αρμένιο συγγραφέα ο οποίος αναφέρεται στις αμφιβολίες του σχετικά με τον Ποιητή.

Μεταξύ των πλέον εγνωσμένων ποιημάτων του περιλαμβάνονται τα κάτωθι:
* *Κατά μοίρας*,
* *Θρήνος*,
* *Περί των [[Αργούν|Αργούν Χαν]] και Μπουγά* (στιχουργημένο χρονικό, το οποίο συνεγράφη το 1289).

Ιδιαίτερα δημοφιλής έως τον 16ο αιώνα, ο Φρικ περιέπεσε, κατά την διάρκεια της συγκεκριμένης περιόδου, στην λήθη, προτού ανευρεθεί εκ νέου κατά την διάρκεια του δεύτερου μισού του 19ου αιώνα.

## Παραπομπές


## Πηγές

* 
* 
*  

Κατηγορία:Αρμένιοι του Μεσαίωνα
Κατηγορία:Αρμένιοι ποιητές
Απόρρητος Φάκελος Οντέσσα

Ο **Απόρρητος Φάκελος Οντέσσα** () είναι δραματικό πολιτικό θρίλερ γερμανοβρετανικής παραγωγής 1974 σε σκηνοθεσία Ρονάλντ Νιμ, βασισμένο στην ομώνυμο μυθιστόρημα του Φρεντέρικ Φορσάιθ. Πρωταγωνιστούν οι Τζον Βόιτ και Μαξιμίλιαν Σελ.

## Πλοκή
Το 1963 στο Αμβούργο, ένας ηλικιωμένος Εβραίος αυτοκτονεί, αφήνοντας πίσω του ένα ημερολόγιο το οποίο πέφτει στα χέρια του φιλελεύθερου δημοσιογράφου Πίτερ Μίλερ. Το ημερολόγιο καταγράφει τα εγκλήματα, τα βασανιστήρια και τους μαζικούς φόνους στο στρατόπεδο συγκέντρωσης όπου υπεύθυνος ήταν ο διοικητής Έντουαρντ Ρόσμαν.

Ο Μίλερ ξεκινάει ένα ανθρωποκυνηγητό για να εντοπίσει τον Ρόσμαν, που τον οδηγεί στην καρδιά της Οντέσα, μιας παντοδύναμης μυστικής οργάνωσης των SS που προστατεύει τα μέλη της σ’ όλο τον κόσμο.

## Διανομή ρόλων
* Τζον Βόιτ ως Πίτερ Μίλερ
* Μαξιμίλιαν Σελλ ως Έντουαρντ Ρόσμαν
* Μαρία Σελλ ως κυρία Μίλερ

## Παραγωγή
Τα γυρίσματα έγιναν σε τοποθεσίες στο Αμβούργο, στη Χαϊδελβέργη και το  Μόναχο της Γερμανίας, στο Σάλτσμπουργκ της Αυστρίας  καθώς στα Pinewood Studios στην Αγγλία. Οι σκηνές γυρίστηκαν με εξοπλισμό Panavision, κατασκευασμένο με τεχνολογίες Eastmancolor.

Το τραγούδι του τίτλου της ταινίας, "Christmas Dream", που γράφτηκε από τους Άντριου Λόυντ Γουέμπερ και Τιμ Ράις, τραγουδήθηκε από τον Πέρι Κόμο και τους London Boy Singers.

Ο Σάιμον Βίζενταλ υπηρέτησε ως τεχνικός σύμβουλος για την παραγωγή. 

## Υποδοχή
### Κριτικές
Η ταινία έκανε πρεμιέρα στο Διεθνές Φεστιβάλ Κινηματογράφου του Σαν Φρανσίσκο το 1974. Το Αμερικανικό Ναζιστικό Κόμμα οργάνωσε μια διαμαρτυρία έξω από την κινηματογραφική αίθουσα, αλλά θεωρήθηκε λάθος για προώθηση της ταινίας. 

Η Νόρα Σάιρ των *[[The New York Times|New York Times]]* είπε: «Η ταινία δημιουργεί τις απόψεις της μεθοδικά, σχεδόν ακαδημαϊκά. Επίσης, σέρνεται επειδή υπάρχουν πολλά περιττά μεταβατικά περάσματα, αφιερωμένα στη μετακίνηση (φλάσμπακ) των χαρακτήρων από τη μια κατάσταση στην άλλη. Σχεδόν κάθε περιστατικό είναι προβλέψιμο»  Στον ιστότοπο συγκέντρωσης κριτικών Rotten Tomatoes, η ταινία κατέχει θετική αποδοχή  69% βάσει 16 κριτικών.

## Παραπομπές


## Εξωτερικοί σύνδεσμοι
* 

Κατηγορία:Βρετανικές δραματικές ταινίες
Κατηγορία:Ταινίες του 1974
Κατηγορία:Ταινίες γυρισμένες στο Μόναχο
Κατηγορία:Αγγλόφωνες ταινίες
Κατηγορία:Γερμανόφωνες ταινίες
Κατηγορία:Βρετανικές ταινίες της δεκαετίας 1970
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες σε σκηνοθεσία Ρόναλντ Νιμ
Σορβική λογοτεχνία

Η **σορβική λογοτεχνία** αναφέρεται στη λογοτεχνία που γράφτηκε από τους Δυτικούς Σλάβους της Κεντρικής Ευρώπης, που ονομάζεται Σόρβοι και γράφουν στις σορβικές γλώσσες (άνω και κάτω σορβικά).

Η σορβική λογοτεχνία ξεκίνησε με την Μεταρρύθμιση και τις μεταφράσεις θρησκευτικών κιεμένων. Η πρώτη μετάφραση της καινής Διαθήκης έγινε το 1549 από τον Μ. Γιακούμπιτσα και το πρώτο βιβλίο που τυπώθηκε το 1574 ήταν το Ζπέβνικ α κατεχίσμ του Άλμπιν Μόλερ (Υμνολόγιο και κατήχηση). Ανατρέξτε επίσης στις Μεταφράσεις της Αγίας Γραφής στα σορβικά.

Η Βρετανική Βιβλιοθήκη στεγάζει πολλά αντίγραφα από πρώιμη σορβική λογοτεχνία. Το νωρίτερο αντίγραφο προέρχεται από ένα αντίγραφο της Προσευχής του Κυρίου , που χρονολογείται από το 1603. Τα σορβικά αναφέρονται σε ένα από τα πρώτα πολυγλωσσικά λεξικά του κόσμου, το πολύγλωττο θησαυρό του Μέγικζερ, ο οποίος δημοσιεύθηκε στην Φρανκφούρτη το 1603.

Μέχρι το 1700, υπήρχαν περίπου 20 βιβλία, τα οποία είχαν κυρίως θρησκευτικό χαρακτήρα. Από αυτή τη πρώιμη περίοδο έχουν διασωθεί μόνο μερικά αποσπάσματα.

Ο Γιούρι Μπριέζαν έχει δημοσιεύσει βιβλία στα άνω σορβικά και τα γερμανικά, ενώ ο Γιούρι Κοχ έχει δημοσιεύσει βιβλία στα κάτω σορβικά και τα γερμανικά. 

## Σορβική ποίηση
Η σορβική ποίηση άνθισε στα τέλη του 19ου αιώνα, με ένα από τους πιο αξιόλογους ποιητές που έγραψαν στη γλώσσα να είναι ο Χάντρι Ζέιλερ, γράφοντας έργα μεταξύ του 1883 και του 1891.

## Σορβικά περιοδικά
Το μακροβιότερο από τα διάφορα σορβικά περιοδικά είναι το Casopis Macicy Serbskeje, που δημοσιεύτηκαν μεταξύ του 1848 και το 1918.

## Ιστορία

### 21ος αιώνας
Μια σημαντική πηγή διατήρησης της λογοτεχνικής και πολιτιστικής κληρονομιάς των Σόρβιων είναι η σειρά βιβλίων με τίτλο "Podstupimske pśinoski k Sorabistice", που δημοσιεύεται από το Πανεπιστήμιο του Πότσνταμ από το 2000.

## Κατάλογος συγγραφέων

* Κατάλογος συγγραφέων στα σορβικά
* Κατάλογος ποιητών στα σορβικά

## Παραπομπές


Κατηγορία:Ιστορία των Δυτικών Σλάβων
Κατηγορία:Γερμανική λογοτεχνία
Αρκούδα γκρίζλι

Η **αρκούδα γκρίζλι** (ursus arctus horribilis) είναι υποείδος της καφέ αρκούδας που ζει στις ΗΠΑ. Είναι από τους μεγαλύτερους θηρευτές. Ανήκει στην οικογένεια των αρκτίδων.

Είναι παμφάγο ζώο. Τρέφεται με ψάρια, καρπούς και μεγάλα θηράματα όπως οι άλκες και τα ελάφια.

Τον χειμώνα η αρκούδα γκρίζλι πέφτει σε χειμερία νάρκη, και κοιμάται μέχρι το πέρας του χειμώνα. Μέχρι τότε, τρώει πολύ, ώστε να έχει λίπος. 

Έχει ύψος 1 μέτρο, βάρος 270 κιλά και ζει 20-25 έτη κατά μέσο όρο.

Γ
Μελισσοχώρι Καρδίτσας

Το **Μελισσοχώρι** είναι χωριό του νομού Καρδίτσας, το οποίο υπάγεται στον δήμο Σοφάδων του νομού Καρδίτσας. Αποτελεί μέρος της δημοτικής ενότητας Σοφάδων, και μέρος του δήμου Σοφάδων το 1997-2010.

Στην απογραφή του 1991 το χωριό είχε πληθυσμό 407 κατοίκων, μειωμένο από τους 435 κατοίκους το 1981. Σήμερα υπάρχουν 330 εγγεγραμμένοι ψηφοφόροι στο χωριό.

## Δείτε επίσης

* Δήμος Σοφάδων

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σοφάδων
Όλγκα Βασίλιεβα (πολιτικός)

Η **Όλγκα Γιούρβνα Βασίλιεβα** (ρωσικά: *О́льга Ю́рьевна Васи́льева*, 13 Ιανουαρίου 1960) είναι Ρωσίδα ιστορικός, θρησκευτικός λόγιος και πολιτικός και μεταξύ του 2016 - 2018 ήταν υπουργός του Υπουργείου Παιδείας και Επιστημών της Ρωσικής Ομοσπονδίας, ενώ από τον Μάιο του 2018 έως και σήμερα είναι υπουργός του Υπουργείο Παιδείας της Ρωσικής Ομοσπονδίας. Γεννήθηκε στο Μπούγκουλμα, αποφοιτώντας από το γυμνάσιο σε ηλικία 15 ετών, και το 1979, αποφοίτησε από το Πανεπιστήμιο Τέχνης και Κουλτούρας της Μόσχας. Κατά τα μέσα της δεκαετίας του 1980, σπούδασε ιστορία στο Πανεπιστήμιο Σοκόφ της Μόσχας. Για πολλά χρόνια της ζωής της, εργαζόταν ως καθηγήτρια τραγουδιού, αλλά και ως καθηγήτρια ιστορίας. 

Σε κάποια φάση της ζωής της, άφησε τη μουσική, και επικεντρώθηκε στην ιστορική έρευνα. Το 1897, έγινε δεκτή στο πρόγραμμα του Ινστιτούτου Ιστορίας της Σοβιετικής Ένωσης Επιστημών. To 1990, δημοσίευσε την εργασία της Η Σοβιετική Πολιτεία και οι Πατριωτικές Δραστηριότητες της Ρωσικής Ορθόδοξης Εκκλησίας κατά την περίοδο του Μεγάλου Πατριωτικού Πολέμου. Το 2007, η Βασίλιεβα, τελείωσε μια εργασία που έκανε στη Διπλωματική Ακαδημία του Υπουργείου Εξωτερικών της Ρωσικής Ομοσπονδίας. Εκείνη την περίοδο ξεκίνησε και η ενασχόλησή της με την κυβέρνηση, εργαζόμενη αρχικά σε Τμήμα του Υπουργείου Πολιτισμού της Ρωσικής Ομοσπονδίας. 

Στο Υπουργείο αυτό είχε επιφορτιστεί να ασχολείται με θέματα όπως το σχολικό πρόγραμμα, καθώς επίσης και ιστορικά και θρησκευτικά θέματα στην παιδεία. Στις 19 Αυγούστου του 2016, έγινε υπουργός του Υπουργείου Παιδείας και Επιστημών της Ρωσικής Ομοσπονδίας, όπου αντικατέστησε τον Ντμίτρι Λιβάνοφ. Τον Μάιο του 2018, το Υπουργείο διαιρέθηκε σε Υπουργείο Παιδείας και Υπουργείο Επιστημών και Υψηλής Εκπαίδευσης. Στις 18 Μαΐου του 2018, η Βασίλιεβα έγινε υπουργός του του Υπουργείου Παιδείας της Ρωσικής Ομοσπονδίας. Η Βασίλιεβα είναι η πρώτη γυναίκα Υπουργός Παιδείας της Ρωσίας. Στη συγγραφική της καριέρα μετρά 8 βιβλία και πάνω από 160 άρθρα. Η Βασίλιεβα, είναι παντρεμένη κι έχει και μία κόρη. To 2017, βραβεύθηκε από τη Ρωσική Ακαδημία Εκπαίδευσης. 

## Παραπομπές


## Εξωτερικοί σύνδεσμοι

*Biography: Vasilyeva Olga. // An official website of the Ministry of Education and Science of the Russian Federation.

Κατηγορία:Ρώσοι ιστορικοί
Κατηγορία:Ρωσίδες πολιτικοί
Λεβέντης Κοζάνης

Ο **Λεβέντης** είναι ορεινό χωριό της Κοζάνης που βρίσκεται προς τα ανατολικά όρια με την Ημαθία και βόρεια της τεχνητής λίμνης Πολυφύτου. Απέχει 32 χλμ. Α.-ΒΑ. από την Κοζάνη και 31 χλμ. ΝΔ. από τη Βέροια. Η παλιά ονομασία του χωριού από την τουρκοκρατία ήταν *Ισικλάρ*. Μετονομάστηκε σε Λεβέντης το 1927 με το ΦΕΚ 18Α-01/02/1927. Σύμφωνα με το σχέδιο Καλλικράτης, μαζί με τον Πολύμυλο, τους Αγίους Θεοδώρους, τη Ζωοδόχο Πηγή και την Αγία Παρασκευή αποτελούν την τοπική κοινότητα Πολυμύλου που υπάγεται στη δημοτική ενότητα Ελλησπόντου του δήμου Κοζάνης και σύμφωνα με την απογραφή 2011 έχει πληθυσμό 7 κατοίκους.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης